Medzi chovateľmi králikov je viac plemien ktoré sa na rôznych výstavách objavujú v neveľkom počte. Medzi nich patrí aj najmladšie slovenské plemenom Liptovský Lysko.Už v roku 1975 skrsla v hlave myšlienka chovateľa Červeň Jozefa z Vitališoviec na vyšľachtenie nového plemená. Skúsenosti ktoré mal ešte z čias keď choval Nemecké obrovité strakáče a bol dlhoročný člen tohto klubu chcel využiť na vyšľachtenie nového plemená ktoré by vynikalo nezvyčajnou kresbou.

Ako väčšina začiatkov aj nastúpená cesta ktorou sa uberal nebola spočiatku ľahká. Najprv sa pokúsil vzájomným krížením Činčily veľkej a Holandského čierneho dosiahnuť základ novo šľachtenia ktorý by bol začiatkom vzniku nového plemená.Keďže bol problém splniť niektoré kritéria štandardu lebo základné kríženie viedlo k rôznym farebným mutáciám pri ktorom nebolo možné ustáliť jednotný farebný raz musel ísť inou cestou. Po počiatočných neúspechoch a sklamaniach keď mu poradily aj priatelia z radov chovateľov a posudzovateľov začala nová éra šľachtenia.

V roku 1993 mu bola králikárskou komisiou schválená žiadosť o novo šľachtenie. Ďalšie štyri roky neúspechov a sklamaní až kým sa mu nedostala do rúk odborná literatúra ,,Kralikárská genetika“od popredného odborníka na genetiku králikov Jaroslava Fingerlanda .Kto tu knihu pozná môže smelo povedať, že je to biblia genetiky. Po preštudovaní odborných článkov z knihy sa to rozbehlo správnou cestou. Následne boli zaradené do vzájomného kríženia plemeno Viedenský divo sfarbený a Holandský divo sfarbený. Celý dlhý čas až do konečného uznania trebalo veľa trpezlivosti a pochopenia v rodine nehovoriac o finančných prostriedkoch. Pritom všetkom bolo treba navrhnúť štandard podľa ktorého sa postupovalo v šľachtení a v prípadných zmenách kde mu veľkým pomocníkom garant chovu Peter Belko a nemožno zabudnúť na Jána Benku taktiež garanta chovu.

Národná výstava hospodárskych zvierat v Nitre 2005 bola pre priateľa Červeňa významná .Bolo vystavených 36 zvierat od piatich chovateľov a dve čestné ceny priateľa Sochoňa a Červeňa.Nakoľko bol dostatočný počet králikov hodnotených ako Novinka nádejná a veľmi nádejná bol Liptovský Lysko uznaný ako nové plemeno v divokom zbarvení.

Medzi prvými ktorí okrem šľachtiteľa začali s chovom Liptovského Lyska boli:M.Bartoněk,J.Socháň,J.Dankovič,M.Hrnčiar,K.Jančuška,Ing.J.Švec,M.Trnovský, ,L.Záhradník,V.Vereš,J.Varga. Za tak krátku dobu existencie plemená už získal množstvo ocenení na výstavách národných či miestneho významu.

Rok 2008 bol ďalší ktorý sa zapísal do análov tohto plemená. Koncom roka na celoštátnej výstave v Nitre bol uznaný ďalší farebný raz modrodivý.S kolekciou divoko sfarbených bola prvá výstava v zahraničí na CV v Prahe kde samička z kolekcie získala 95,5 bodov a celkovo za kolekciu 379 bodov. Veľkým úspechom pre plemeno by bolo zaradenie ,,Lyska“ do európskeho vzorníka plemien králikov ale podmienkou je chov v ešte dvoch krajinách okrem slovenska.Verím,že sa to čo najskôr podarí bolo by to len na prospech dobrej vecí. Pred písaním tohto článku som rozmýšľal ako ho asi príjmu kralikárské osobnosti a kritici. Nemal som v úmysle písať odborne erudovaný článok ale mal som v úmysle dostať do povedomia naše národné plemeno lebo si to zasluži.A hlavne poďakovať všetkým ktorý ho pomohli vytvoriť a ďalej dotvárajú. Na budúci rok sa uskutoční v Lipsku Európska výstava zvierat ak prezídium Európského chovateľského zväzu schváli na júnovom zasadnutí nové pravidla pre zisk titulu ME a EŠ potom je veľká šanca zviditeľniť naše národné plemena a pritom ich dostať do povedomia európskej chovateľskej verejnosti. Od roku 2010 majú výskumný chov na ,,LL“čierného Jozef Červeň a Ján Socháň.

Kto má záujem o chov Liptovského Lyska tomu ochotne pán Červeň poskytne chovný nepríbuzný materiál a v prípade nejasnosti aj poradí. Ak si raz zamilujete ,,Lyska“ ťažko sa ho už vzdáte. Nielen na Slovensku ale aj v Čechách sú jeho chovatelia mali by ho viac vystavovať tým by mu pomohli zaradiť sa medzi európske plemeno.

Želám ,,Lyskovi“ čím viac chovateľov aby klub ktorí budú zakladať patril svojou činnosťou medzi popredné na prospech rozvoja slovenského chovateľstva.

Záujemcovia o chov sa môžu prihlásiť na adrese: ČERVEŇ JOZEF,Vitálišovce 362

 Tel.0948 048 663

Genotyp LL:

 AA BB CC DD GG ss-divokosfarbený

 AA BB CC dd GG ss-divokomodrý

Štandard Liptovského Lyska

Mesačné prírastky živej hmotnosti:

 Mesiac 1 2 3 4 5 6 7 8

 Kg 0,45 0,85 1,4 1,95 2,5 3,0 3,5 4,0

Bodovacia stupnica:

|  |  |
| --- | --- |
| 1.Hmotnosť | 10.bodov |
| 2.Tvar | 20.bodov |
| 3.Typ | 15.bodov |
| 4.Srsť | 20.bodov |
| 5.Krycia farba,kresba,farba kresby,oči a pazúriky | 20.bodov |
| 6.Farba podsady a medzifarba | 10.bodov |
| 7.Starostlivosť o zdravie |  5.bodov |

**Pozícia 1.HMOTNOSŤ**

3,50-3,74 3,75-3,99 4,00-4,50 4,51-4,75

 8 bodov 9 bodov 10 bodov 9 bodov

**Pozícia 2.TVAR**

Chrbtová línia začína pri prvom krčnom stavci a končí koreňom chvosta. Má byť rovnomerná, na zadnej časti tela pekne zaokruhlená.V zátylku nesmú byť zreteľné lopatky.

 Hrudné končatiny musia byť rovné, ich nášľap má byť tzv.mačací.Dĺžka a hrúbka hrudných končatín sú súčasťou pozície typ. Panvové končatiny musia byť takisto rovné, chodidla tesné k telu priľahlé s polohou rovnobežnou k telu, bedrá majú tesne priliehať k trupu.Pri správnej polohe polohe všetkých končatín by sa brušná línia nemala dotýkať podložky.

 Chvost musí byť rovný,vztýčený,priľahlý k telu v smere chrbtice.

 Koža ma pružne ale pevne priliehať na všetkých častiach tela králika. Nemá teda nikde tvoriť riasy ,záhyby alebo previsy.

Vonkajšie pohlavné organy majú byť výrazné ,nedeformované. Pri samcoch musia semenníky čo najviac priliehať k telu.

 **Pozícia 3.TYP**

Telo je mierne zavalité, s veľmi dobrým osvalením.Hlava je výrazná, najmä pri samcoch,mierne oblukonosá na čo najkratšom krku.Končatiny silné, stredne dlhé, postoj polovysoký. Ušnice mäsité, dobré osrstené, lyžicovito otvorené, dĺžky 9-11 cm.

 **Pozícia 4.SRSŤ**

Srsť je veľmi hustá s pravidelným množstvom elastických pesíkov,dĺžky 2,5-3 cm.

 **Pozícia 5.KRESBA**

Kresba, ktorá sa nachádza len na hlave tvorí v podstate zredukovanú holandskú kresbu.Bielosfarbený motýlik sa postupne zužuje do lýsky,ktorá končí pri korení ušníc. Ideálna šírka bielej lysiny je 1-3 cm. Vyžaduje sa ostro ohraničená kresba a jej pravidelnosť v celej jej dĺžke vrátané motyliku .Okraje kresby sú rovnomerné ,bez zúbkovania.

 **Pozícia 6.FARBA ZAKLADU A KRESBY,PODSADY A MEDZIFARBY,OČI A PAZÚRIKOV**

 Krycia farba základu, farba podsady a medzi farby u ,,LL“ div. je rovnaká ako u Viedenského divosfarbeného.Oči sú hnedé a pazúriky na všetkých končatinách rohovité a vždy pigmentované.

 Krycia farba základu, farba podsady a medzi farby u ,,LL“ divo modrého je rovnaká ako u Viedenského divomodrého.Farba oči je sivomodrá, pazúriky sú rohovité a vždy pigmentované.

. **Pozícia 7.Starostlivosť o zdravie**

K časti starostlivosť o zdravie patrí príprava zvieraťa na výstavu a čistota. K povinnej príprave králika na výstavu patria:

-ušnice králika musia byť vyčistené, bez ušného mazu zvyšku farby po tetovaní

 -pazúriky musia byť skrátené do požadovanej dĺžky aby nepresahovali dĺžku srsti, ale tiež

 nedochádzalo k zraneniu

 -pazúriky musia byť očistene od trusu, prípadne iných nečistôt

 -pohlavné kútiky musia byť vyčistené ,zvýšená pozornosť hlavne pri dospelých samcoch

 -povrch tela nesmie byť znečistený močom, trusom a inými nečistotami dbať na znečistenie

 spodných plôch končatín.